stanford-oval/wikipedia huggingface dataset:
סאן קאנטרי איירליינס

סאן קאנטרי איירליינס היא חברת תעופה אמריקאית מסוג חסך (לואוקוסט) לנוסעים ומטען. סאן קאנטרי, שבסיסה בנמל התעופה הבין-לאומי מיניאפוליס - סיינט פול. היא טסה לכ-100 יעדים בארצות הברית, קנדה, מקסיקו, מרכז אמריקה והאיים הקריביים. לחברת התעופה יש בסיס פעולה מרכזי בנמל התעופה הבין-לאומי דאלאס/פורט וורת' ובנמל התעופה הבין-לאומי הארי ריד. סאן קאנטרי חוכרת מטוסי מטען מאמזון אייר.
מטוס מקדונל דאגלס DC-10-1 של סאן קאנטרי בנמל התעופה הבין-לאומי הארי ריד בשנת 1992 צבוע בצביעה המקורית
סאן קאנטרי הציעה בעבר שתי מחלקות שירות עם מושבים למחלקות ראשונה ותיירים, אך כאשר חברת התעופה נמכרה לאפולו גלובל מנג'מנט, הם שינו את חברת התעופה לחברת תעופה זולה עם מטוסים המופעלים בתצורה של מחלקת תיירים.
"Sun Country Rewards", מועדון הנוסע המתמיד של חברת התעופה, הוקם בנובמבר 2018, והחליף תוכנית ישנה יותר בשם Ufly.
צי המטוסים

| דגם מטוס> דגם מטוס.צי נוסעים | בשירות> בשירות.צי נוסעים | בהזמנה> בהזמנה.צי נוסעים | נוסעים> F.צי נוסעים | נוסעים> Y+.צי נוסעים | נוסעים> Y.צי נוסעים | נוסעים> סה"כ.צי נוסעים | הערות> הערות.צי נוסעים |
| --- | --- | --- | --- | --- | --- | --- | --- |
| בואינג 737-800 | 41 | — | – | 30 | 156 | 186 |  |
| בואינג 737-800 | 1 | — | 76 | – | – | 76 | תצורת שכר VIP |
| בואינג 737-900ER | — | 5 | לא ידוע | לא ידוע | לא ידוע | לא ידוע | מטוס ראשון צפוי להיות מסופק בשנת 2024 |
צי מטען
| בואינג 737-800BCF | 12 | — | מטען | מטען | מטען | מטען | מטוסים שסופקו על ידי אמזון אייר |
| סה"כ | 54 | 5 |  |  |  |  |  |
הערות שוליים

↑  "Here Comes the Sun: Inside Sun Country's Transition to a Low-Cost Carrier". AirlineGeeks.com. 14 בדצמבר 2018. נבדק ב-20 במרץ 2019. {{cite web}}:  (עזרה)
↑  Cameron, Doug (17 בדצמבר 2019). "Amazon Looks to Sun Country to Boost Its Cargo Unit". Wall Street Journal. נבדק ב-19 בדצמבר 2019. {{cite news}}:  (עזרה)
↑  The Sun Country Airlines Baggage Rules, Retrieved August 13, 2021
↑  "First Look at Sun Country's New, Smaller Seats". Thrifty Traveler. 11 בדצמבר 2018. נבדק ב-26 בפברואר 2019. {{cite web}}:  (עזרה)
↑  "Sun Country is Overhauling its Rewards Program: What You Need to Know". Thrifty Traveler. 2 בנובמבר 2018. נבדק ב-2 בנובמבר 2018. {{cite web}}:  (עזרה)
↑  "Sun Country Airlines Fleet Details and History". PlaneSpotters.net. נבדק ב-15 במאי 2018. {{cite web}}:  (עזרה)
↑  "Sun Country Airlines to Acquire Five 737-900ERs". GlobalNewsWire. נבדק ב-4 באפריל 2023. {{cite web}}:  (עזרה)
↑  Josephs, Leslie (18 בדצמבר 2019). "Amazon picks low-cost airline Sun Country to expand its cargo business". CNBC. נבדק ב-19 בדצמבר 2019. {{cite web}}:  (עזרה)
בואינג 737-800 של סאן קאנטרי צבוע את בצביעה החדשה ביותר
בואינג 737-800BCF של סאן קאנטרי אשר פעל עבור אמזון אייר, עם כותרות סאן קאנטרי מאחורי חלונות תא הטייס
סאנאהין

כנסיית הגואל הקדוש במנזר. מראה ממזרח
הגאוויט של כנסיית אסטוואצצין
מנזר סאנאהין (בארמנית: Սանահին) הוא מנזר במחוז לורי בצפונה של ארמניה. המנזר שוכן בכפר סאנאהין השייך כיום לעיר אלאוורדי (Ալավերդի). משמעות שמו של המנזר היא "הישן יותר", וזאת בהתייחס למנזר הארפאט החדש יותר והסמוך לו ממזרח. שני המנזרים דומים למדי ושני נחלים קטנים חוצצים ביניהם.
תאריך הקמתו המדויק של המנזר אינו ידוע, אך עדויות כתובות ושרידים במקום מאפשרים לקבוע שהקמתו החלה במחצית המאה ה-10. הקמת ממלכת לורי, שנודעה גם כממלכת קיוריקידס (Լոռու Թագավորութուն) ואשר התקיימה בצפונה של ארמניה בין השנים 979–1118, כמו גם תשומת הלב שהעניקו שליטי ארמניה למקום, הביאו לכך שבמתחם הוקמו כנסיות ומבנים דתיים ותרבותיים רבים. מנזר סאנאהין שימש גם כמרכז לימודי לרפואה ולמדעים אחרים, ועוד שוכנים בו קברים רבים של בני אצולה ארמניים. בשנת 1996 הוכרז המנזר, יחד עם מנזר הארפאט הסמוך, כאתר מורשת עולמית.
האתר

המתחם המרכזי רבוע ואורך כל אחת מצלעותיו הוא כ-40 מטר. המבנים ערוכים סביב הקתדרלה המרכזית והם נבנו אגב התחשבות במיקומם ובאופיים של מבנים קודמים. רוב המבנים הדתיים במתחם בנויים בצורת צלב. הם נושאים כיפות וצמודים להם אגפים נוספים בארבע פינותיהם. על מבנים אלה נמנים כנסיית הקופ מהמאה ה-9, כנסיית אסטוואצצין (928-944) וכנסיית אמנארפרקיץ' (966).
המתחם כולל את המבנים הבאים:
כנסיית אמנארפרקיץ' (הגואל הקדוש) היא הכנסייה המרכזית באתר. היא נבנתה על ידי חוסרוסאנואיש, אשתו של המלך אשות השלישי, מלך ארמניה הבגרטונית. המבנה נושא כיפה גדולה, וחזיתו המזרחית מעוטרת בגמלון ובו תבליט של מלכים האוחזים בידיהם דגם של המבנה. עם קביעת מושבו של הגמון בסאנאהין בשנת 979, עוטרו החזיתות המזרחית, הדרומית והצפונית של המבנה מחדש, וכן עוטרו עמודיו. כתוצאה מרעידות אדמה ובמהלך עבודות שיקום הוחלפה הכיפה המקורית של המבנה בכיפה נמוכה יותר. אל הכנסייה צמוד נרתקס המכונה בארמנית במונח גאוויט, וכפי שמקובל באדריכלות המקומית, ממדיו דומים לאלה של הכנסייה עצמה. הגאוויט שוכן מדרום לכנסייה ובו ארבעה עמודים. הוא נבנה בשנת 1181 והוא מחולק לארבעה חלקים. בסיסיהם וכותרותיהם של העמודים מעוטרים בגילופים של ראשי חיות ובמוטיבים מעולם הצומח.
כנסיית אסטוואצצין, או "כנסיית אם האלוהים" (1), שוכנת בלב המתחם. ממערב לה גאוויט שממדיו גדולים משלה (2). הוא הוקם בשנת 1211 על ידי הנסיך וואצ'ה וואצ'וטיאן, והוא מחולק על ידי שישה עמודים לשלושה מעברים. גאוויט זה מחובר אל הגאוויט (4) של כנסיית אמנארפרקיץ' (3) שמדרום לו ומשמש כהמשכו.
האקדמיה שוכנת בין שתי הכנסיות (5), והיא נבנתה בשני שלבים בסוף המאה ה-10 ובתחילת המאה ה-11. הבניין מלבני ומעוצב בצורת ארקדה. השטח שבין העמודים מקושט ובו גומחות למבקרי המבנה.
מגדל הפעמונים (9) נבנה בין השנים 1211–1235, והוא צמוד לגאוויט של כנסיית אסטוואצצין מצפון. מגדל הפעמונים נושא כיפה והוא שימש כדוגמה למבנים דומים שנבנו בארמניה מאוחר יותר. על חזיתו המערבית צלב מקושט עשוי מאבן אדומה, וחלונות א-סימטריים, חצ'קרים (מצבות אבן מפוסלות שבמרכזן צלב מוקף עיטורים), וכדורים מגולפים מאבן צהובה, מעניקים לו את אופיו.
קפלת גרגוריוס המאיר (6) שוכנת ממזרח לכנסיית אסטוואצצין. הקפלה היא מבנה קטן מהמאה ה-10, הנראה עגול במחוץ בעוד שחללו הפנימי מעוצב כעלה ולו ארבעה אפסיסים (קואטרפויל).
הספרייה (7) וגלריית הספרייה (8) שוכנות מצפון לקפלת גרגוריוס המאיר. הספרייה הוקמה בשנת 1063, ובמרכז גגה כיפה גדולה הנתמכת על ידי ארבע קשתות זווית. תכנונו של המבנה מעניק לו צורה של אוהל.
מבני הקברים של משפחות קיוריקיאן, זקאריאן, וארגוטינסקי-דולגורוקי - המתחם שימש כמקום קבורה לאנשי אצולה ארמניים. הקבר העתיק ביותר הוא קברם של בני משפחת קיוריקיאן השוכן בליבו של המתחם (10). מבנה הקבר כולל שני תאים קמורים שנבנו בסוף המאה ה-10 ובמחצית המאה ה-11. קבר משפחת זקאריאן (11) וקבר משפחת ארגוטינסקי-דולגורוקי (12) שוכנים מחוץ למתחם.
צפונית-מזרחית למתחם המרכזי שוכנות כנסיית האקופ הקדוש וכנסיית הרוטיון הקדוש מתחילת המאה ה-13 שבה זוג מזבחים זהים לחלוטין.
מערבית למתחם שוכנים ביתו של אב המנזר והבאר, וכן גשר שהוקם מעל הנהר בשנת 1192.
במתחם פזורים מספר חצ'קרים (אבנים בצורת צלב) מהמאות ה-11 עד ה-13. קישוטי החצ'קרים הם בעיקרם גאומטריים עם מוטיבים של פרחים. חלק מהחצ'קרים נבנו לציון אירועים חשובים כמו הקמת הגשר בשנת 1192.
מוזיאון מיקויאן

הכפר סאנאהין הוא מקום הולדתם של האחים מיקויאן. ארטיום מיקויאן היה בונה מטוסים ואחד מאבותיו של מטוסי מיג, ואחיו, אנסטאס מיקויאן היה פוליטיקאי סובייטי במשך תקופה ארוכה, החל בסוף שנות ה-30. בקרבת הכניסה למנזר שוכן מוזיאון לזכרם של האחים.
נסיכות פינד ומקדוניה

| --- | --- |

 ממשל
 ראש המדינה:  נסיך
 שפה נפוצה:  ארומנית
 גאוגרפיה
 יבשת:  אירופה 
 היסטוריה
 הקמה:   
 תאריך הקמה:  1941
 פירוק:   
 תאריך פירוק:  1943 (דה פקטו)
 ישות קודמת:  ממלכת יוון ממלכת יוון
 ישות יורשת:  ממלכת יוון ממלכת יוון   רפובליקת מקדוניה העצאית
 שליטים בולטים:  אלקיביאדס דיאמנטי (1941-1942)   ניקולאוס מטוסי (1942-1943)
 
נסיכות פינד ומקדוניה (בארומנית: Printsipatu di la Pind; יוונית Πριγκιπάτο της Πίνδου) הייתה ישות מדינית ארומנית בחצי האי הבלקני, מדינת חסות של הכיבוש האיטלקי בתקופת מלחמת העולם השנייה.
נסיכות פינד, שהוקמה על ידי כוחות הכיבוש האיטלקיים, כללה טריטוריות מדרום אלבניה ומקדוניה ומצפון מערב יוון, טריטוריות שכללו אוכלוסייה ארומנית, בהרי פינדוס. בראש הנסיכות הועמד המנהיג הארומני אלקיביאדס דיאמנדי די סאמארינה והבירה נקבעה בעיירה מטסובו (השם הארומניה הוא "אמינצ'יו") בחבל אפירוס, אך השלטון ישב למעשה בטריקלה.
המדינה הוכרזה בקיץ 1941 ובראשה ניצב פעיל ותיק למען הארומנים. בקיץ 1942 עזב השליט, אלקיביאדס דיאמנטי, את מדינתו ומצא מקלט ברומניה. את מקומו של דיאמנטי תפס, לזמן קצר, ניקולאוס מטוסי ואחריו מונה הנסיך יוליוס ממשפחת Cseszneky de Milvány, אך הוא כבר לא החזיק בשלטון של ממש.
למרות היותה מדינת חסות של איטליה וגרמניה, הנסיכות לא הנהיגה מדיניות אנטישמית ויהודים מקומיים שולבו בבירוקרטיה השלטונית.
סלילונית (חשמל)

איור של סלילונית
קווי שדה של שדה מגנטי שנוצר על ידי סלילונית בעלת שבע לולאות (במישור בו נמצא ציר הסלילונית)
סלילונית (קרויה לעיתים סילונית, או בשמה הלועזי סולנואיד) היא סוג של אלקטרומגנט, הנוצר על ידי סליל של תיל מוליך שבו מימד האורך גדול משמעותית מהקוטר. השדה המגנטי הנוצר בתוך סלילונית כאשר מועבר דרכה זרם חשמלי הוא אחיד בגודלו ובכיוונו (בהזנחת תופעות קצה). השם סלילונית הוא תרגום של המונח solénoïde שנטבע בשנת 1823 על ידי אנדרה-מארי אמפר ומקורו יווני.
סלילונית יכולה להיות ישרה, או כפופה כך שציר מרכז הסליל אינו קו ישר. כל עוד אורך הסליל גדול משמעותית מקוטרו, השדה המגנטי יהיה מקביל לציר הסליל בכל נקודה. לדוגמה, האלקטרומגנט הראשון שהדגים ויליאם סטרג'ן בשנת 1824 היה מורכב מסלילונית בצורת פרסה.
ניתוח פיזיקלי > סלילונית רציפה אינסופית

לצורך נוחות הניתוח נניח שלסלילונית יש אורך אינסופי אך קוטר סופי. "רציפה" פירושו שהסלילונית אינה בנוחה מחוטים נפרדים ברוחב סופי, אלא מחוטים דקים עד אינסוף ללא רווח ביניהם; בהפשטה זו, ניתן לחשוב על הסלילונית כעל יריעה גלילית של חומר מוליך, שהזרם בו הוא רק בכיוון המשיקי (מסביב לגליל, מסומן ב-i), ואין זרם בכיוון האורכי המסומן ב-z.
השדה המגנטי בתוך סלילונית אינסופית הוא אחיד, וחוזקו אינו תלוי במרחק מהציר או בשטח החתך של הסלילונית.
תוצאה זו מתקבלת מניתוח צפיפות השטף המגנטי סביב הסלילונית. באיור 1, ניתן לראות כי קווי השדה מצביעים בכיוון z החיובי בתוך הסלילונית, ובכיוון z השלילי מחוץ לה. זאת לפי כלל יד ימין עבור השדה סביב מוליך. אם נכרוך את יד ימין סביב החץ המסמן את כיוון הזרם (i) כשהאגודל מצביע לכיוון הזרם, קצות האצבעות יצביעו כלפי מעלה כאשר הן בתוך הסליל, וכלפי מטה כאשר הן מחוץ לסליל. משיקולי סימטריה, רכיבי השדה המגנטי שאינן בכיוון z מתאפסים.
נבדוק את הלולאה c הנמצאת כולה בתוך הסלילונית. לפי חוק אמפר, אנו יודעים כי האינטגרל הקווי הסגור של B (וקטור צפיפות השטף המגנטי) על לולאה זו הוא אפס, כיוון שהלולאה אינה מקיפה אף מוליך ולכן הזרם העובר דרכה הוא אפס. הראינו לעיל שהשדה פונה כלפי מעלה בתוך הסלילונית, כך שהאינטגרלים על הקטעים האופקיים של הלולאה c הם אפס. לפיכך האינטגרל על הקטע השמאלי 1 חייב להיות שווה לאינטגרל על הקטע הימני 2. כיוון שתוצאה זו נכונה בלי קשר למיקום הלולאה ולאורכה, האינטגרנדים (השדות המגנטיים על שני הקטעים) חייבים להיות שווים, ומכאן שהשדה המגנטי בתוך הסלילונית האינסופית הוא אחיד רדיאלית.
ניתן ליישם טיעון דומה על הלולאה a כדי להסיק שהשדה מחוץ לסלילונית הוא אחיד וקבוע רדיאלית. מכך אפשר להסיק שצפיפות השטף מחוץ לסלילונית האינסופית היא אפסית. ניתן להסביר זאת אינטואיטיבית בכך שקווי שדה מגנטי הם תמיד לולאות סגורות (ראה חוק גאוס למגנטיות). בתוך הסלילונית לקווי השדה המגנטי יש צפיפות סופית, אך כל קו נסגר ללולאה (במרחק אינסופי). מאחר שבכל מישור ניצב לציר z, השטח שבתוך הסלילונית הוא סופי בעוד שהשטח מחוץ לה הוא אינסופי, וגודל השדה בחוץ קבוע, הרי שצפיפות קווי השדה מחוץ לסלילונית קטנה "פי אינסוף" מצפיפותם בתוכה, ולכן השדה בחוץ חייב להיות אפסי.
ניתוח פיזיקלי > קטע סופי של סלילונית אינסופית

החלת חוק אמפר על מסלול סופי בתוך סלילונית (ראו איור מימין) תיתן את המשוואה לקטע סופי של סלילונית:
כאשר  B היא צפיפות השטף המגנטי,  l הוא אורך קטע הסלילונית,  \mu _{0} היא פרמאביליות הריק,  N הוא מספר הכריכות בקטע, ו- I הוא הזרם הזורם בסלילונית. מכאן נקבל את הנוסחה לצפיפות השטף המגנטי בסלילונית:
משוואה זו תקפה עבור סלילונית בחלל ריק. אם הסלילונית נמצאת בתווך עם פרמאביליות יחסית  \mu _{\mathrm {r} }, אז השדה גדל באותו יחס:
הכללת ליבה מחומר פרומגנטי, כגון ברזל, בתוך פנים הסלילונית, תגביר את צפיפות השטף המגנטי בתוך הסלילונית, אך לא מחוץ לה. כתוצאה מכך, צפיפות השטף בתוך הסלילונית תלויה הן בחומר הליבה והן בגאומטריה שלה, דבר הבא לידי ביטוי בנוסחה
כאשר  \mu _{\mathrm {eff} } היא הפרמאביליות האפקטיבית של הליבה, שהיא פונקציה של התכונות הגאומטריות של הליבה ושל הפרמאביליות היחסית שלה. הפרמאביליות היחסית (תכונה של החומר בלבד) והפרמאביליות האפקטיבית (תכונה של המבנה כולו) יכולות להיות שונות בסדרי גודל רבים.
עבור מבנה מגנטי פתוח, הקשר בין הפרמאביליות האפקטיבית והיחסית ניתן בנוסחה הבאה:
כאשר k הוא גורם הדה-מגנטיזציה של הליבה.
ניתוח פיזיקלי > סלילונית רציפה סופית

ניתן לנתח סלילונית בעלת אורך סופי, אך רציפה במובן שהזרם אינו זורם בחוטים נפרדים אלא על חוטים דקים וצפופים עד אינסוף, היוצרים יריעת חומר מוליך. אנו מניחים שהזרם מפולג באופן אחיד על פני הסלילונית, עם צפיפות זרם K; בקואורדינטות גליליות:
ניתן למצוא את השדה המגנטי באמצעות הפוטנציאל המגנטי הווקטורי, אשר עבור סלילונית סופית עם רדיוס R ואורך l בקואורדינטות גליליות  (\rho ,\phi ,z) הוא
כאשר:
\zeta _{\pm }=z\pm {\frac {l}{2}}
h^{2}={\frac {4R\rho }{(R+\rho )^{2}}}
k^{2}={\frac {4R\rho }{(R+\rho )^{2}+\zeta ^{2}}}
K(m)=\int _{0}^{\frac {\pi }{2}}{\frac {d\theta }{\sqrt {1-m\sin ^{2}\theta }}}
E(m)=\int _{0}^{\frac {\pi }{2}}{\sqrt {1-m\sin ^{2}\theta }}\,d\theta
\Pi (n,m)=\int _{0}^{\frac {\pi }{2}}{\frac {d\theta }{(1-n\sin ^{2}\theta ){\sqrt {1-m\sin ^{2}\theta }}}}
כאן,  K(m),  E(m), ו- \Pi (n,m) הם אינטגרלים אליפטיים שלמים מהסוג הראשון, השני והשלישי.
באמצעות המשוואה  {\vec {B}}=\nabla \times {\vec {A}} מתקבלת המשוואות עבור צפיפות השטף המגנטי:
על ציר הסימטריה, הרכיב הרדיאלי נעלם, ומרכיב השדה הצירי הוא
בתוך הסלילונית, רחוק מהקצוות ( l/2-|z|\gg R), השדה הוא בקירוב קבוע  B=\mu _{0}NI/l.
ניתוח פיזיקלי > השראות

כפי שמוצג לעיל, צפיפות השטף המגנטי  B בתוך הסלילונית היא כמעט קבועה וניתנת על ידי
כאשר  \mu _{\mathrm {eff} } היא הפרמאביליות,  N מספר הסיבובים,  I הזרם ו- l אורך הסליל. בהתעלם מהשפעות קצה, השטף המגנטי הכולל דרך הסלילונית מתקבל על ידי הכפלת צפיפות השטף  B בשטח החתך  A :
בשילוב עם הגדרת ההשראות,  L={\frac {N\Phi }{I}}, מתקבלת נוסחת השראות הסלילונית:
עבור סלילונית עם ליבה מגנטית, ניתוח זה מתאים רק כאשר אורך הסליל גדול בהרבה ממכפלת הפרמאביליות היחסית של הליבה המגנטית והקוטר. תנאי זה מגביל את הניתוח הפשוט לליבות בעלות פרמאביליות נמוכה, או לסלילוניות דקות וארוכות במיוחד.
ראו גם

שסתום סולנואיד
סליל הלמהולץ
סליל השראה
סולנואיד
הערות שוליים

↑  סלילונית במילון פיזיקה: חשמל ומגנטיות (תשל"ו), באתר האקדמיה ללשון העברית
↑  או על פי הגדרה אחרת, קוטר הסליל קטן עד אינסוף: (Ampère 1823, p. 267: "des courants électriques formants de très-petits circuits autour de cette ligne, dans des plans infiniment rapprochés qui lui soient perpendiculaires").
↑  Session of the Académie des sciences of 22 December 1823, published in print in: Ampère, "Mémoire sur la théorie mathématique des phénomènes électro-dynamiques", Mémoires de l'Académie royale des sciences de l'Institut de France 6 (1827), Paris, F. Didot, pp. 267ff. (and figs. 29–33). "l'assemblage de tous les circuits qui l'entourent [viz. l'arc], assemblage auquel j'ai donné le nom de solénoïde électro-dynamique, du mot grec σωληνοειδὴς, dont la signification exprime précisement ce qui a la forme d'un canal, c'est-à-dire la surface de cette forme sur laquelle se trouvent tous les circuits." (p. 267).
↑  Jiles, David. Introduction to magnetism and magnetic materials. CRC press, p. 48, 2015.
↑  Finite length Solenoid potential and field, Nuclear Physics 101, ‏17 ביולי 2011 (באנגלית)
↑  Müller, Karl Friedrich (1 במאי 1926). "Berechnung der Induktivität von Spulen" [Calculation of inductance of coils]. Archiv für Elektrotechnik (בגרמנית). 17 (3): 336–353. doi:10.1007/BF01655986. ISSN 1432-0487. {{cite journal}}:  (עזרה)
↑  Callaghan, Edmund E.; Maslen, Stephen H. (1 באוקטובר 1960). "The magnetic field of a finite solenoid". NASA Technical Reports (באנגלית). NASA-TN-D-465 (E-900). {{cite journal}}:  (עזרה)
↑  Caciagli, Alessio; Baars, Roel J.; Philipse, Albert P.; Kuipers, Bonny W.M. (2018). "Exact expression for the magnetic field of a finite cylinder with arbitrary uniform magnetization". Journal of Magnetism and Magnetic Materials. 456: 423–432. Bibcode:2018JMMM..456..423C. doi:10.1016/j.jmmm.2018.02.003. ISSN 0304-8853.
| --- | --- |
בקרת זהויות :  GND: 4191387-5 
איור 1: סלילונית אינסופית עם שלוש לולאות שרירותיות המסומנות a‏, b, ו-c. האינטגרל של השדה המגנטי על הלולאה c (שלא עובר דרכה זרם חשמלי) הוא אפס, כך שהשדה המגנטי בתוך הסלילונית חייב להיות אחיד על פני רדיוס הגליל.
התמונה מראה כיצד ניתן להחיל את חוק אמפר על קטע של סלילונית
קווי שדה מגנטי וצפיפות שנוצרו על ידי סלילונית עם צפיפות זרם קבועה
ניהול זכויות דיגיטלי

ניהול זכויות דיגיטלי (באנגלית: Digital Rights Management; ובראשי תיבות: DRM) הוא מונח כללי לכל סוג של הסדר המאפשר הגבלה ושליטה על הפצה של תוכן בצורתו הדיגיטלית על ידי מפיציו. בדרך כלל, התוכן הוא עבודה המוגנת בזכויות יוצרים הנמצאות בידי המפיץ. תוכן דיגיטלי המוגן ב־DRM יכול להיות למשל קובצי שירים, סרטים וספרים אלקטרוניים.
רקע

במהלך העשור הראשון של המאה ה-21, דיווחו ספקיות התוכן הגדולות על ירידה ניכרת במכירות התקליטורים. לטענת חברות המדיה, הירידה במכירות היא בגלל תופעת שיתוף קבצים הנפוצה ברשת האינטרנט. על מנת לשמר את המודל העסקי עליו הן מסתמכות, הן הציעו לבנות מנגנון טכנולוגי שימנע העתקה והפצה בלתי מבוקרת של מדיה דיגיטלית. מערכות ה-DRM נועדו לאפשר למחזיקים בזכויות היוצרים להפיץ תוכן בפורמט דיגיטלי, ובה בעת לשלוט על היכולת של המשתמשים להעתיק את התוכן הזה או להעבירו הלאה.
מגבלות הנוצרות על ידי מערכות כאלה הן לדוגמה
מניעת העתקה ועריכה
מניעת צפייה או משלוח לאדם לא מורשה
מניעת צפייה לאחר זמן תפוגה, למשל אפשרות צפייה עד 24 שעות
מניעת הקלטה על ידי מכשירי וידאו, למשל כמו מנגנונים שקיימים ב-HDMI
מניעת הדפסה של ספר אלקטרוני
מניעת העברת ספר אלקטרוני בין מכשירים שונים
בעוד שמערכות DRM הוצגו פעמים רבות כמערכות שנועדו לאכוף את חוקי זכויות היוצרים, הן התקשו לעשות זאת, מאחר שישנם מקרים רבים בהם השאלה האם שימוש בתוכן הוא שימוש מפר, תלויה בכוונת המשתמש ובהקשר בו נעשה השימוש בתוכן. בפועל ההגבלות שכופות מערכות DRM נקבעות באופן חד צדדי על ידי יצרני החומרה והתוכנה, בכפוף לדרישות מפיצי התוכן. הגבלות אלו עלולות, ולעיתים אכן פוגעות בזכויות השימוש ההוגן המוקנות לצרכני התוכן. עקב כך, ישנם ארגונים, כגון המוסד לתוכנה חופשית וקרן החזית האלקטרונית, אשר מביעים התנגדות עקרונית לשימוש בטכנולוגיות אלו. המוסד לתוכנה חופשית אף מכנה אותם "ניהול הגבלות דיגיטלי" (Digital Restrictions Management), והמבקרים בישראל נוהגים לכנות אותן בעברית "ניהול זכויות קניין" או בקיצור נז"ק.
גופי תקינה, תקנים ושיטות מקובלות להגנה על תוכן

יוזמה עסקית חדשה של ארבע חברות אלקטרוניקה (טושיבה, IBM, אינטל, מטסושיטה), הביאה להקמת ארגון בשם 4C entity, LLC להגנה על מולטימדיה ב-DVD. ארגון זה הוקם לאחר שמערכת ההגנה הראשונה להגנת תוכן ב-DVD בשם CSS ‏(Content Scrambling System) כשלה - אלגוריתם ההצפנה שלה ניתן לפיצוח.
גישתו של הארגון להגנת תוכן ב-DVD היא מערכת הגנה חדשה בשם CPPM ‏(Copy Protection for Prerecorded Media).
ה- CPPM מתאים את ההצפנה של מדיה כך שגם אם מצויים באינטרנט הדרכים לפתיחת המדיה המוצפנת, אם למנגנון מסוים אין את הכלים הדרושים לפתיחת התוכן (להסיר את הצופן מהנתונים) הוא לא יוכל לראותו. אופן פתיחת המדיה המוצפנת משתנה על ידי מערכת ההגנה כך שהמידע המצוי באינטרנט עשוי לא להיות רלוונטי.
DRMS ‏ (Digital Rights Management Systems) הוא תקן להגנה על זכויות קניין אשר נעשה בו שימוש בתעשיות המוזיקה, הסרטים וההדפסה. DRMS מאפשר שליטה בגישה לתוכן דיגיטלי והשימוש בו. התקן מעניק ליוצרי תוכן את הטכנולוגיה הנחוצה על מנת להגן על זכויות הקניין הרוחני שלהם. הצרכן ישלם עבור פעולת הקריאה או ההאזנה לתוכן דיגיטלי ולא יוכל לשמור העתק של המקור לאחר התשלום. כל תעשייה מיישמת את התקן בצורה המתאימה לה - שימוש בסיסמה, הצפנה, מנועי חיפוש לגילוי העתקות ומערכת גביית תמלוגים הן הטכנולוגיות העיקריות.
הגנה חברתית של זכויות דיגיטליות

קיימת ביקורת על השימוש ב-DRM. כיוון שכל DRM סופו להיפרץ, נוצר מצב שדווקא הרוכשים ההוגנים מקבלים מוצר מוגבל לעומת רוכשים שפרצו את ה-DRM וכעת יכולים לעשות בקובץ כרצונם וללא מגבלות. אחד הפתרונות לטענות אלו הוא השימוש ב"הגנה חברתית". הגנת זכויות חברתית (Social DRM) היא צורה של הגנת זכויות דיגיטליות המבוססת על הטבעת פרטים מזהים כלשהם בעותק הדיגיטלי של הרוכש. זו הגנה פחות קשיחה כיוון שאינה מגבילה את הרוכש בשימוש בקובץ הדיגיטלי שרכש. ההגנה עצמה מבוססת על הרתעה וכן על סולידריות ואמון שבין הרוכש לספק.
ראו גם

חוק זכויות היוצרים של המילניום הדיגיטלי
קריפטוגרפיה
חתימה אלקטרונית
Advanced Access Content System
לקריאה נוספת

Fetscherin, M., & Fetscherin, M. (2003). Comparing the usage of digital rights management systems in the music, film, and print industry. ACM International Conference Proceeding Series, Pittsburgh, Pennsylvania. 316-325.
Albin, M., Foroughi, A., & Gillard, S. (2002). Digital rights management a delicate balance between protection and accessibility. Journal of Info.Sci., 28(5), 389-395.
הערות שוליים

1 2  Fetscherin et al, 2003
| --- | --- |
בקרת זהויות :  GND: 4774276-8  LCCN: sh2011005012  LNB: 000295597
סמביר

סמביר (באוקראינית: Самбір, בפולנית: Sambor, "סמבור") היא עיר במחוז לבוב אוקראינה.
היסטוריה

האזכור הראשון של העיר הוא משנת 1241, אז פלשו אליה המונגולים, והרסו את היישוב שנקרא כיום סטארי סמביר (מילולית: "סמביר הישנה"). חלק מהתושבים הניצולים הצליחו להסתתר ביישוב פוגוניץ'. החל משנת 1390 פוגוניץ' הפכה לסמביר החדשה, שעם הזמן נקראה בשם הכללי סמביר.
ב-1340 סמביר יחד עם כל גליציה נכבשה על ידי קז'ימייז' השלישי, מלך פולין.
ב-1390 סמביר קיבלה זכויות מגדבורג.
ב-1772 בזמן חלוקת פולין סמביר עברה לידיהם של ההבסבורגים. בזמן מלחמת העולם הראשונה העיר הייתה תחת כיבוש כוחות האימפריה הרוסית.
לאחר סיום מלחמת העולם הראשונה ופירוקה של האימפריה האוסטרו-הונגרית סמביר הייתה תחת שליטתה של הרפובליקה העממית של מערב אוקראינה. ב-1919 העיר נכבשה על ידי הצבא הפולני, ועברה לידיה של הרפובליקה הפולנית השנייה.
ב-1939 העיר סופחה לברית המועצות. בין 1941 ל-1944 הייתה תחת כיבוש של גרמניה. לאחר מלחמת העולם השנייה היא עברה לידיה של הרפובליקה הסובייטית הסוציאליסטית האוקראינית, ואחרי פירוקה של ברית המועצות היא נכללה בשטח אוקראינה.
יהודי סמביר

התיעוד הראשון לישיבת יהודים בסמביר הוא משנת 1447, ובשנת 1519 הוענק ליהודי העיר כתב זכויות המתיר להם חופש מגורים ותעסוקה. עם זאת, בשנת 1542 נאסרו מגורי היהודים בעיר. בשנת 1735 הורשו היהודים לשוב לעיר, ולבנות בה בית כנסת.
עם העברת השליטה בעיר לידי אוסטריה בשנת 1772, אסרו אלו מגורי יהודים ברוב חלקי העיר. בשנת 1780 נשרף הרובע היהודי בעיר, ויהודי היישוב נאלצו להצטופף בשטח מגורים קטן ביותר. הגבלות המגורים על יהודי העיר בוטלו בשנת 1864. כמה שנים מאוחר יותר נוסדה ביישוב חסידות סאמבור.
בין מלחמות העולם נמנו בעיר 6,275 יהודים, כשליש מתושביה, והתקיימה בה פעילות של המפלגות הציוניות ושל אגודת ישראל, תוך קיום תלמוד תורה, בית ספר מרשת בית יעקב, ספרייה יהודית, גימנסיה יהודית למסחר ובית ספר עברי משלים. בשנות השלושים של המאה ה-20 סבלו יהודי העיר מהתנכלויות אנטישמיות גוברות והולכות מצד שכניהם הפולנים והאוקראינים, תוך רצח משפחה יהודית בשנת 1930, הפצת כרוזים אנטישמיים וחילול בית העלמין היהודי בעיר.
עם פרוץ מלחמת העולם השנייה הגיעו לעיר פליטים יהודים רבים ממערב פולין. הגרמנים כבשו את העיר בספטמבר 1939 לזמן קצר, וכעבור מספר ימים הועברה לשליטה סובייטית בהתאם להסכם ריבנטרופ–מולוטוב. בתקופה הסובייטית נאסרה הפעילות הציבורית היהודית בעיר, והמסחר הפרטי בה חוסל.
יהודי סמביר > בשואה

ב-20 ביוני 1941, במהלך מבצע ברברוסה, שבו הגרמנים לכבוש את העיר, ולמחרת ערכו אוקראינים מקומיים פוגרום ביהודיה, בו רצחו בין 50 ל-100 איש. כעבור זמן קצר הטילו הגרמנים גזירות שונות על יהודי העיר, ובהן הגבלות תנועה, החרמת רכוש ודירות וגיוס לעבודות כפייה. בפברואר 1942 הוצאו להורג בעיר 32 בני ערובה יהודים, ובמרץ 1942 החל ריכוזם של יהודי העיר בגטו שהוקם בה.
בין ה-4 ל-6 באוגוסט 1942 ערכו שוטרים גרמנים ואוקראינים אקציה המונית בעיר, במסגרתה הועברו לגטו סמביר יהודים מסביבתה, ואלפים מיהודי הגטו רוכזו במגרש ספורט בעיר. כמה מאות מהם שולחו למחנה ינובסקה, כ-150 נרצחו במקום, ובין 4,000 ל-6,000 יהודים שולחו בקרונות משא למחנה ההשמדה בלז'ץ. בספטמבר 1942 רצחו הגרמנים כ-200 קשישים וחולים יהודים מהגטו.
בשתי אקציות גדולות שבוצעו בגטו סמביר באוקטובר 1942 שולחו לבלז'ץ למעלה מ-1,000 יהודים נוספים, ובמסגרתן נרצח גם ראש היודנרט המקומי, לאחר שסירב לשתף פעולה עם הגרמנים. ב-1 בדצמבר 1942 ננעלו שערי גטו סמביר, לאחר שהובאו אליו יהודים נוספים מהסביבה, ומספר יושביו הגיע לכ-3,000 איש. בגטו שררו רעב ומגפות, וקבוצות של צעירים שולחו ממנו מעת לעת למחנה ינובסקה.
ב-10 באפריל 1943 בוצעה בגטו שבעיר אקציה נוספת, בה נרצחו כמה מאות יהודים בשטח בית העלמין היהודי המקומי, תוך רצח התינוקות בתחילה. ב-22 עד 23 במאי 1943 שולחו כ-550 יהודים מהגטו למיידנק.
ב-9 ביוני 1943 חוסל גטו סמביר, תוך שריפת בתים על יושביהם. כ-1,500 היהודים שנותרו בגטו נרצחו ביער ליד הכפר רדלוביצה הסמוך לעיר. במצוד שערכו הגרמנים בחורבות הגטו ובסביבת העיר לאחר מכן, תפסו ורצחו כ-170 יהודים נוספים.
מכ-6,300 יהודי סמביר ואלפי יהודי יישובי הסביבה שרדו את השואה כ-150 איש.
ערים תאומות

פולין בז'וזוב, פולין
פולין אושוויינצ'ים, פולין
פולין קיסטרין, פולין
פולין אוסצ'יקי דולנה, פולין
סלובקיה סנינה, סלובקיה